projecte-aina/catalan_government_crawling huggingface dataset:
Les accions més destacades de cada edició de la Setmana Europea de la Prevenció de Residus reben el reconeixement públic del Premi Europeu de Prevenció de Residus.
El premi té sis categories, una per responsable d'accions (Administració pública, Associació, Empresa, Entitat educativa, Ciutadans i Altres) per reconèixer l'esforç i per donar a conèixer les accions més innovadores.
El jurat del Premi està format per especialistes europeus independents en matèria de prevenció de residus i personalitats representatives del sector mediambiental reconegudes en l'àmbit europeu.
Guanyador català al Premi Europeu de Prevenció de Residus 2019
La cerimònia d'entrega dels premis anuals de la Setmana Europea de la Prevenció de Residus és un esdeveniment creat per guardonar les accions més destacades de cada edició de la EWWR.
Es premia una acció de cada una de les categories següents:
Les accions que poden optar al Premi han d'estar prèviament inscrites a la Setmana Europea de la Prevenció de Residus.
El procés de selecció s'organitza de la manera següent:
Els criteris que es tenen en compte a l'hora d'optar al Premi Europeu de Prevenció de Residus són l'originalitat i l'exemplaritat de la proposta, el seu caràcter innovador, la qualitat dels continguts centrats en la prevenció de residus, els aspectes comunicatius i de visibilitat, la mobilització del públic objectiu, l'adaptabilitat a altres contextos regionals o locals (en altres paraules, la possibilitat de reproduir la iniciativa en altres països d'Europa), la replicabilitat en altres sectors i la durada de l'impacte, puntual i a llarg termini.
La Setmana Europea de la Prevenció de Residus és una oportunitat única per valoritzar les iniciatives existents o iniciar una nova acció de llarg termini per reduir els residus.
Així mateix, la Setmana pretén donar visibilitat a aquelles entitats que tenen un compromís ambiental per prevenir els residus en l'àmbit català i europeu.
Aquesta visibilitat s'accentua gràcies a la participació en un esdeveniment comú europeu i simultani en 34 regions que, a més a més, té el suport de la Comissió Europea.
El projecte posa a la disposició dels responsables de projectes un conjunt d'eines de comunicació (cartells, jocs virtuals, joc de l'oca, plafons d'exposició, vídeos, tríptics etc.) en 22 llengües (entre d'altres català, anglès, francès, castellà...) i amb la possibilitat de personalitzar-les.
imatges per a facebook i twitter
L'Agència de Residus de Catalunya (ARC) posa a la disposició de qualsevol persona interessada les dades estadístiques que elabora sobre els residus a Catalunya, en el marc de l'obertura progressiva de les dades públiques que duu a terme la Generalitat de Catalunya.
Els requisits necessaris per fer ús d'aquestes dades són els següents, segons l'article 8 de la Llei 37/2007 sobre reutilització de la informació del sector públic:
Per a més informació sobre les dades obertes a la Generalitat de Catalunya, consulteu el següent enllaç.
Les dades estadístiques que elabora l'ARC es classifiquen segons els tipus de residus, industrials, municipals i de la construcció i demolició.
Les dades de residus municipals s'obtenen dels ens locals i inclouen la informació següent: generació de residus municipals, recollida selectiva de les diferents fraccions –matèria orgànica, paper i cartró, vidre, envasos, altres fraccions–, així com fracció resta.
També es pot consultar el tipus de gestió primària que es fa de la fracció resta, així com la petjada de carboni del sector de la gestió dels residus municipals i les emissions de gasos d'efecte hivernacle que evita el sector.
En general, la informació està disponible per diferents escales territorials i administratives –per municipi, comarca, demarcació, total de Catalunya–, en format taula o de manera gràfica i també mitjançant mapes.
Pel que fa a la informació de la petjada de carboni i les emissions evitades, aquesta està accessible en format d'informe anual.
web del Departament de Territori i Sostenibilitat
Les dades de residus industrials s'elaboren a partir de les declaracions anuals de residus industrials (DARI) que han de dur a terme tant els productors com els gestors de residus industrials, segons la normativa vigent.
Es poden consultar dades sobre la generació i el tractament dels residus industrials, tant de residus perillosos com no perillosos, estadístiques sobre residus industrials per sector d'activitat, així com dades de generació de residus industrials per comarques.
La informació es pot consultar tant com en dades primàries en format taula, com de manera gràfica, i també es pot visualitzar el mapa de generació de residus industrials per comarques.
Les estadístiques dels residus de la construcció i demolició s'obtenen de les dades anuals que faciliten els gestors de residus de la construcció, mitjançant les declaracions anuals de gestors de residus (DARIG).
Es poden consultar dades sobre la generació d'aquests residus, segons les entrades a les instal·lacions de gestió, així com de les diferents vies de gestió dels residus de la construcció i demolició, en què es pot diferenciar els residus que es valoritzen dels que s'envien a dipòsit controlat.
La informació està accessible de manera gràfica i en format d'informe.
Campanyes de divulgació, foment de la recollida selectiva, etc.
Materials divulgatius per a fomentar la recollida selectiva, per a la prevenció de residus, etc.
Elements de sensibilització i participació que l'Agència de Residus de Catalunya posa a disposició d'entitats i ens locals.
Aplicacions per a mòbils i altres eines en format digital
Jocs per a fomentar la recollida selectiva, per a la prevenció de residus, etc.
Instrument que permet conèixer quines activitats d? educació ambiental en temàtica de residus s? estan desenvolupant arreu de Catalunya.
Consulta les campanyes i les sortides dels elements de comunicació de l'Agència de Residus de Catalunya arreu del territori català.
El lliurament dels envasos lleugers esbandits i aixafats facilita el procés de recollida selectiva d'envasos que pot realitzar-se segons diferents models de recollida.
En el procés de recollida els envasos lleugers no poden sotmetre's a un procés de compactació gaire intens (màxim 4:1 amb relació volum o fins a una densitat màxima de 120 Kg/m 3 ) ja que van destinats a les plantes de triatge a on se'ls separa per materials.
El sistema més habitual de recollida d'envasos a Catalunya és el contenidor groc.
L'Agència de Residus de Catalunya i Ecoembes han subscrit un conveni al qual s'adhereixen els Ens Locals, que reben recursos en funció dels residus recollits.
Amb l'objectiu d'evitar el malbaratament alimentari, que a Catalunya suposa llençar cada any 260.000 de tones de menjar en bon estat, es va crear aquesta campanya de conscienciació ciutadana.
En aquesta campanya, es disposa de diferents eines, una exposició itinerant, un taller per a escoles, un espectacle de màgia i dues eines digitals, una aplicació per a dispositius mòbils i un espai web.
La campanya es va desenvolupar en un principi conjuntament per l'Agència, l'Ajuntament de Barcelona i l'Àrea Metropolitana (AMB).
Aplicació mòbil que conté tres punts clau:
Conté una calculadora de racions per ajudar a comprar en funció de la gent que menjarà i els plats que es volen cuinar i informació i consells pràctics per conservar millor els aliments i prevenir el malbaratament alimentari, entre altres.
L'aplicació Residus i l'espai web residuonvas.cat permet conèixer de manera visual on s'ha de llençar cada residu per a reciclar-lo correctament.
Fent-ho així, s'optimitza el procés de reciclatge i es millora el medi ambient.
Idiomes disponibles: Català, castellà i anglès
El primer de tot un cop entrem a l'espai web o a l'aplicació, ens demanarà el municipi que volem consultar.
Si hem entrat un municipi, ens mostrarà quin model de recollida té implementat.
A l'espai web, a més, podrem trobar:
Aquesta eina es va desenvolupar per a la campanya "Envàs, on vas" de l'any 2013 i s'ha anat actualitzant i ampliant serveis fins data d'avui.
És una eina on col·laboren els sistemes integrats de gestió Ecoembes i Ecovidrio.
Es tracta d'un espai on es combina una part lúdica (jocs) amb una part didàctica (missatges de conscienciació).
L'espai s'acota amb tanques de llibre on es mostra la imatge de la campanya Apilo XII.
L'entrada compta amb dos contenidors per al reciclatge de piles i amb un taulell informatiu on s'informa de la campanya.
Aquest element està especialment concebut per grans esdeveniments mediambientals amb gran afluència de gent i té una permanència mínima de 3 dies en cada ubicació.
La ruleta de l'estand combina la part lúdica amb la conscienciació sobre la importància del reciclatge, llegint juntament amb els infants el missatge que ha tocat per atzar a la ruleta i donant una explicació sobre el mateix.
El joc dels cèrcols atrau l'atenció dels més petits pel repte de tractar d'encertar els cèrcols a les mini-naus i anar-les apilant.
En aquesta activitat es teatralitzen les aventures de l'Apilo XII.
La pròpia narració fa partícips als nens i nenes, col·laborant amb l'animadora en el desenvolupament de l'acció.
En Pilós és la mascota de l'Apilo i un dels elements amb major acceptació per part del públic infantil.
Es tracta d'un personatge que forma part de l'espai per tal de ser un reclam per a la captació del públic infantil.
Per sol·licitar aquest espai de jocs cal posar-se en contacte amb l'Agència de Residus de Catalunya (Departament de Comunicació) tel. 93 567 33 00
La Nevera de Profit és un taller-espectacle per a tots els públics que inclou màgia i humor, amb la intenció d'educar contra el malbaratament alimentari d'una manera diferent.
Un xef mag dinamitza l'activitat i es realitza en espais oberts, ideal per fer-lo en actes populars on se sensibilitzi sobre l'aprofitament dels aliments.
L'espectacle té una durada de 20 minuts.
Conscienciar sobre el malbaratament alimentari d'una forma diferent i divertida, per tal de promoure i difondre les bones pràctiques i donar a conèixer les conseqüències socials i mediambientals del malbaratament.
No necessita cap equipament addicional i té una durada de 20 minuts (es poden fer fins a quatre espectacles en sessions de dues hores de durada).
Si esteu interessats en participar el programa educatiu, ompliu el formulari: http://somgentdeprofit.cat/tallers/espectacle-de-magia-la-nevera-de-profit
L'Agència de Residus de Catalunya va realitzar la campanya de comunicació sobre malbaratament alimentari adreçada a la ciutadania, amb l'objectiu de conscienciar la població.
Amb l'objectiu d'arribar al públic escolar i poder-li transmetre el missatge de la campanya, neix aquesta estructura portàtil més àgil i fàcil de transportar i muntar als centres educatius, que va acompanyada d'una seqüència didàctica que la complementa.
Ambdues parts, juntament amb un joc digital pensat especialment per a l'activitat, formen un taller escolar que s'ofereix en el marc del programa escolar "Som gent de profit" durant el curs a escoles verdes.
L'Agència ofereix de forma gratuïta els tallers a escoles verdes de tot Catalunya que vulguin participar en el programa escolar.
El taller va adreçat a l'alumnat d'entre 7 i 14 anys.
Educació Primària (de 2n a 6è curs) i Educació Secundària Obligatòria (1r i 2n curs)
Els continguts i les dinàmiques del taller estan adaptades en funció de les característiques dels participants de cada nivell educatiu.
L'activitat té una durada de 90 minuts i es realitza a l'aula.
Si esteu interessats en participar el programa educatiu, ompliu el formulari: http://somgentdeprofit.cat/tallers/taller-per-a-les-escoles
L'Agència de Residus de Catalunya té una exposició/taller educatiu sobre malbaratament alimentari dirigit a tota la ciutadania.
L'Agència cedeix de forma gratuïta l'exposició i el taller a entitats públiques o privades de tota Catalunya que vulguin acollir-la temporalment (aproximadament 1 mes, durada mínima 3 setmanes).
L'Agència de Residus de Catalunya, l'Àrea Metropolitana de Barcelona i l'Ajuntament de Barcelona, han creat una exposició i taller educatiu sobre malbaratament alimentari dirigit a tota la ciutadania.
L'ARC cedeix de forma gratuïta l'exposició i el taller a entitats públiques o privades de tota Catalunya que vulguin acollir-la temporalment (aproximadament 1 mes, durada mínima 3 setmanes).
L'exposició itinerant és modular i està formada per 14 plafons de fusta de DM hidròfug de 120x200 cm, amb peus i peces rodones d'unió.
S'aprofiten les dues cares dels plafons com a suport gràfic: la cara frontal és on hi ha la informació general i la part interactiva de l'exposició; a la cara posterior hi ha consells per evitar el malbaratament alimentari.
El taller està format per una estructura giratòria de forma hexagonal composta per set plafons de DM hidròfug de 19 mm de gruix impresos directament sobre el mateix material, de mides 60x120 cm.
Si esteu interessats en acollir l'exposició i el taller, ompliu el formulari: https://somgentdeprofit.cat/tallers-exposicio-som-gent-de-profit/
Com és habitual en cada edició del Premi, la Generalitat de Catalunya ha creat una exposició itinerant que recull les candidatures guanyadores i les que van rebre una menció especial del jurat de l'edició 2017 del Premi Catalunya d'Ecodisseny.
Les candidatures seleccionades també estan presents mitjançant fotografies.
L'objectiu d'aquesta exposició és acostar l'ecodisseny als estudiants i als professionals de disseny i a la ciutadania en general, tot mostrant exemples de productes dissenyats amb criteris ambientals per tal de difondre aquest concepte i promoure el consum de productes ecodissenyats.
L'exposició va acompanyada del Catàleg del Premi on es pot trobar més informació del Premi i dels articles exposats.
L'exposició estarà itinerant tot l'any 2018 i bona part de l'any 2019, fins la propera edició del Premi.
Els únics requisits per poder-la acollir són els següents:
En el dossier tècnic es poden consultar els detalls tècnics de l'exposició (mides, nombre de mòduls, contingut).
Per sol·licitar aquesta exposició cal trucar a: Agència de Residus de Catalunya.
Departament de Comunicació 93 567 33 00
Un cop confirmades les dates, cal omplir la sol·licitud
Un cop hagi finalitzat el vostre període d'acollida de l'exposició us demanarem la vostra valoració mitjançant una breu enquesta de satisfacció.
L'Agència de Residus de Catalunya, posa a l'abast dels ens locals de Catalunya una nova eina de sensibilització i conscienciació ambiental sobre els beneficis de l'autocompostatge, per tal de fomentar la correcta gestió de la fracció orgànica dels residus municipals.
Aquesta exposició, de caràcter itinerant, és un instrument que vol donar a conèixer les diferents experiències d'autocompostatge a Catalunya, i deixar constància de que no sempre estan vinculades al món rural.
- Per al muntatge de l'exposició es recomana una superfície plana de 5x12 m (tot i que pot instal·lar-se en un espai més reduït variant la col·locació).
- Degut al material amb que estan fabricats els pòsters, l'exposició ha d'estar sempre ubicada sota cobert.
- L'exposició amb els pòsters col·locats en línia recta ocupa una superfície de 8,50 metres de llargada, 50 cm de profunditat i 2,00 metres d'alçada.
- No és necessari disposar de cap punt de corrent.
- Tots els elements es suporten per sí mateixos
Aquest material es recollirà i tornarà a les dependències de l'Agència de Residus de Catalunya, Carrer Doctor Roux, 80 Barcelona
Per sol·licitar aquesta exposició cal trucar a: Agència de Residus de Catalunya.
Departament de Comunicació 93 567 33 00
Un cop confirmades les dates, cal omplir la sol·licitud
Conscients de la necessitat d'informar i educar ambientalment els ciutadans, l'Agència de Residus de Catalunya posa a disposició dels ens locals un element que complementa les campanyes de foment de la recollida selectiva que s'estan duent a terme en l'àmbit de tot Catalunya: un inflable gegant.
Amb aquesta proposta, l'Agència de Residus de Catalunya posa a l'abast de tothom una eina que, de forma lúdica i divertida, ajudi a comunicar els conceptes bàsics de la recollida selectiva i en fomenti la participació de la població.
Aquest element de grans dimensions és un òptim recurs per instal·lar en llocs de gran afluència de gent aprofitant actes festius, celebracions locals, fires, etc.
L'inflable de la recollida selectiva és doncs un gran espai de joc que funciona com a recurs lúdic i alhora educatiu utilitzant el material pedagògic complementari.
Per al muntatge de l'inflable cal disposar de:
Per sol·licitar l'inflable cal trucar a l'Agència (Departament de Comunicació) tel. 93 567 33 00
Un cop confirmades les dates, cal omplir la cessió d'ús dels elements inflables i la sol·licitud
L'Agència de Residus de Catalunya, conscient de la necessitat de continuar amb la política de comunicació i participació endegada, posa a disposició dels ens locals i entitats un nou element de participació concebut per ajudar a la mainada a conèixer els conceptes bàsics de la recollida selectiva dels residus.
Amb aquesta eina, l'Agència de Residus de Catalunya posa a l'abast dels nens i nenes una eina, que de forma lúdica i pedagògica, vol ajudar que els més petits adquireixin hàbits que els hi permeti interioritat la recollida selectiva dels residus como una acció quotidiana en la seva vida.
Aquest element de grans dimensions està especialment concebut per grans esdeveniments mediambientals amb gran afluència de gent, aprofitant actes festius, celebracions locals, fires, etc.
L'Agència de Residus de Catalunya ofereix una nova eina de sensibilització i conscienciació ambiental sobre les deixalles marines.
El projecte MARVIVA (de recollida i caracterització de deixalles marines) és una iniciativa que va ser impulsada per l'ARC juntament amb la Confraria de Pescadors del Port de Barcelona i l'Autoritat Portuària de Barcelona.
El projecte és possible gràcies a la motivació dels pescadors a participar-hi per a posar sobre la taula el greu problema de les deixalles marines.
El projecte va començar l'octubre de 2015 amb les embarcacions d'arrossegament del Port de Barcelona.
L'any 2017 s'hi van sumar 13 ports catalans més, gràcies al conveni, Marviva - Upcycling the Oceans, de col·laboració entre l'Agència de Residus de Catalunya, Ecoembes, la Fundació Ecoalf, el Departament d'Agricultura, Ramaderia, Pesca i Alimentació, Ports de la Generalitat i la Federació Catalana de Confraries de Pescadors, de mesures de lluita contra les deixalles marines.
L'exposició consta de 4 mòduls, cada mòdul consta d'un plafó expositiu gran de doble cara i un plafó més petit fent forma de "T" a doble cara de text:
MÒDUL 2 / Coneixement i consciència
MÒDUL 4 / La realitat del dia a dia
Conjuntament amb l'exposició, es ditribueix fulletons informatius per explicar el projecte de Marviva, així com una infografia sobre les deixalles marines.
Aquest fulletó es per a que el públic que visita l'exposició el pugui agafar i endur-se'l.
L'Agència cedeix de forma gratuïta aquesta exposició a entitats públiques o privades de tota Catalunya que vulguin acollir-la temporalment (aproximadament 3-4 setmanes).
Es prioritzarà la seva ubicació en l'àmbit costener.
El únics requisits per poder acollir-la són els següents:
La il·luminació òptima de la sala expositiva pot ser:
Per sol·licitar aquesta exposició cal trucar a: Agència de Residus de Catalunya.
Departament de Comunicació 93 567 33 00
Un cop confirmades les dates, cal omplir la sol·licitud
L'Agència de Residus de Catalunya posa a l'abast del sector agrari, plantes de compostatge, entitats i ens locals de Catalunya una nova eina de conscienciació sobre els beneficis de la utilització de compost com a fertilitzant a l'agricultura i en la jardineria, per tal de fomentar l'economia circular i la visió dels residus orgànics com a recursos.
L'exposició consta de set lletres gegants que formen la paraula COMPOST.
Es tracta d'una mostra informativa sobre el cicle de la matèria orgànica i els beneficis del compostatge.
A través d'aquestes lletres podrem conèixer molts aspectes del compost, com les seves característiques, les matèries primeres, els seus usos, les millores que aporta als nostres sòls i els seus beneficis mediambientals.
Aquesta exposició, de caràcter itinerant, és un instrument més per a fomentar i potenciar la sensibilització ambiental a Catalunya.
Cada lletra té les següents dimensions aproximades:
amplada 1,17 m (excepte la lletra "M" que té una amplada d'1,4 m)
Les lletres "C" i "T" disposen d'un baül per poder-hi posar compost i que els visitants en puguin agafar.
Per al muntatge de l'exposició es recomana una superfície plana de 5x11 m (tot i que pot instal·lar-se en un espai més reduït variant la col·locació).
L'exposició amb les lletres col·locades en línia recta ocupa 8,42 metres de llargada, 1,15 m de profunditat i 1,8 metres d'alçada.
No cal disposar de cap punt de corrent.
Tots els elements es suporten per si mateixos
El compost es el producte resultant de la descomposició aeròbia (en presència d'oxigen), de la matèria orgànica mitjançant el procés de compostatge.
A Catalunya tenim més de 70 plantes de compostatge en funcionament, que elaboren el seu compost a partir de matèries orgàniques d'origen divers, produint unes 300.000 tones de compost.
Quins beneficis ambientals ens aporta el compost?
Millores que aporta el compost al nostre sòl: 3M
Una adequada combinació de Matèria orgànica, Minerals i Microorganismes permet desenvolupar una FERTILITAT
Quines característiques ha de tenir un compost de bona qualitat?
Amb quins materials podem fer compost?
El compost es pot obtenir a partir de residus i materials orgànics de procedència molt diversa:
Les característiques físiques, químiques i biològiques del compost permeten que pugui ser utilitzat com a fertilitzant o esmena orgànica en:
El sistema d'aplicació del compost variarà molt en funció del seu ús, de les dosis d'aplicació, així com de la maquinària que es disposi.
Tanquem el cicle de la matèria orgànica convertint els residus en recursos.
El municipi que vulgui sol·licitar l'exposició ORGÀNICA ha de tenir implantada la recollida selectiva de les deixalles orgàniques.
Per sol·licitar l'exposició itinerant cal trucar a l' Agència (Departament de Comunicació) tel. 93 567 33 00